Source: https://www.aktuality.sk/clanok/208285/kauza-gorila-sud-zrusil-zakaz-vydat-knihu/
Timestamp: 2020-02-17 23:55:58+00:00

Document:
Kauza Gorila: Súd zrušil zákaz vydať knihu! | Aktuality.sk
Kauza Gorila: Súd zrušil zákaz vydať knihu!
Tom nicholson reprofoto youtube
Predbežné opatrenie, ktorým sudca okresného súdu zakázal vydať knihu investigatívneho novinára Toma Nicholsona o Gorile, už neplatí.
"Odvolací súd uznesenie súdu prvého stupňa mení tak, že návrh na nariadenie predbežného opatrenia a zabezpečenie dôkazu zamieta", informoval agentúru SITA hovorca bratislavského krajského súdu Pavol Adamčiak.
Súd rozhodoval len o predbežnom zákaze, v merite veci zatiaľ rozhodnuté nebolo. "Senát odvolacieho súdu preskúmaval potrebu dočasnej úpravy vzťahov medzi účastníkmi do času, než súd vo veci rozhodne a zistil, že pre nariadenie predbežného opatrenia a zabezpečenie dôkazu neboli splnené zákonné predpoklady," píše sa v odôvodnení rozhodnutia odvolacieho súdu. "K tomu, aby bolo možné vydať predbežné opatrenie, musia byť všetky zákonné predpoklady splnené, čo v danom prípade nebolo, a preto je rozhodnutie súdu prvého stupňa nesprávne," uvádza sa tiež v odôvodnení. Prvostupňový súd bude môcť až na základe posúdenia dôkazov rozhodnúť, čo sú odporcovia (vydavateľstvo Petit press a Nicholson) povinní zdržať sa konania, ktoré by malo za následok ohrozenie osobnostných práv navrhovateľa.
Nicholson chce knihu vydať do mesiaca
Kanadsko-slovenského novinára Toma Nicholsona potešilo rozhodnutie krajského súdu, ktorý zrušil predbežný zákaz na vydanie jeho knihy o Gorile. Novinár by chcel knihu vydať do mesiaca. "Je to veľmi potešiteľné. Čakal som celý čas, že to takto dopadne, pretože naozaj bolo iba jedno možné rozhodnutie, ak v tejto krajine platí zdravý rozum," povedal dnes Nicholson agentúre SITA.
Až do rozhodnutia súdu sa Nicholson prípravám na vydanie knihy nevenoval. "Ale teraz sa tomu budeme naplno venovať, tak dúfam, že to čoskoro vyjde. Dúfam, že to bude do mesiaca, ale je to vec vydavateľa. Nevidím do toho, koľko práce je ešte potrebnej, ako sú textové opravy či právne stanoviská," dodal novinár.
Predbežné opatrenie, ktorým sudca okresného súdu zakázal vydať knihu investigatívneho novinára Nicholsona o Gorile, už neplatí. "Odvolací súd uznesenie súdu prvého stupňa mení tak, že návrh na nariadenie predbežného opatrenia a zabezpečenie dôkazu zamieta," informoval dnes agentúru SITA hovorca bratislavského krajského súdu Pavol Adamčiak.
Súd rozhodoval len o predbežnom zákaze, v merite veci zatiaľ rozhodnuté nebolo. "Senát odvolacieho súdu preskúmaval potrebu dočasnej úpravy vzťahov medzi účastníkmi do času, než súd vo veci rozhodne a zistil, že pre nariadenie predbežného opatrenia a zabezpečenie dôkazu neboli splnené zákonné predpoklady," píše sa v odôvodnení rozhodnutia odvolacieho súdu. "K tomu, aby bolo možné vydať predbežné opatrenie, musia byť všetky zákonné predpoklady splnené, čo v danom prípade nebolo, a preto je rozhodnutie súdu prvého stupňa nesprávne," uvádza sa tiež v odôvodnení. Prvostupňový súd bude môcť až na základe posúdenia dôkazov rozhodnúť, či sú odporcovia (vydavateľstvo Petit press a Nicholson) povinní zdržať sa konania, ktoré by malo za následok ohrozenie osobnostných práv navrhovateľa.
O zákaze vydať Nicholsonovu knihu rozhodol predbežným opatrením sudca Okresného súdu Bratislava I Branislav Král na základe žiadosti spolumajiteľa spoločnosti Penta Jaroslava Haščáka, ktorého meno sa objavuje v medializovanom spise Gorila. Rozhodnutie sudcu Krála kritizovali viaceré novinárske organizácie, ktoré ho označili za cenzúru. Podľa súdu nejde o cenzúru, pretože za súčasného stavu prevažuje právo na ochranu osobnosti nad poskytovaním informácií v knižnej publikácii. Podobnú žiadosť, ktorú podal Zoltán Varga, sudkyňa Okresného súdu Bratislava 1 Daša Kontríková zamietla. Vo Vargovom byte boli údajne všetci aktéri kauzy Gorila odpočúvaní. Dokumenty s názvom Gorila a Gorila 1 vypovedajú o údajnom ovplyvňovaní politiky finančnou skupinou. Rozsiahly materiál popisuje dosadzovanie nominantov do štátnych podnikov, provízie pri privatizácii a pavučinu vzťahov naprieč politikou, podnikateľskou sférou a bezpečnostnými zložkami. Hoci sa potvrdilo, že akciu s názvom Gorila SIS skutočne zrealizovala, pravosť spisov zverejnených na internete nie je dokázaná, naopak, viacerí aktéri figurujúci v dokumentoch autenticitu informácií spochybnili.
Aktuality > Správy > Domáce správy > Kauza Gorila: Súd zrušil zákaz vydať knihu!

References: Súd 
 Súd 
 súd 

Súd 
 súd 
 súd 
 súd 

Súd 
 súd 
 súd 
 Súd